Carl Sarap

Carl Sarap (4. märts 1893 Voka, Jõhvi valdEELK Jõhvi koguduse sünnimeetrika 1892-1898. Eesti Ajalooarhiiv, EAA.1226.1.302, leht 36 ; Rakvere tööoskusamet, Carl Sarapi fotograafia ala kutsetaotleja toimik. 1936-1941. Rahvusarhiiv, ERA.4248.1.1659. leht 1 – 5. november 1942Elu viimane reede. Fotograaf Carl Sarapi dramaatiline eluteekond. Sirp, 19. juuni 2001; ENSV Riikliku Julgeoleku Komitee Carl Sarapi uurimistoimik: SARAP Karl Ivan (1893). Rahvusarhiiv, ERAF.130SM.1.10292, leht 57 Solikamsk) oli kirjastuse Odamees rajaja, toimetaja ja fotograaf.

Avaldas 1930. aastatel fotopostkaarte pseudonüümi Johanna Triefeldt (J. Triefeldt, Joh. Triefeldt) all. Tuntud on tema fotoseeriad "Kaunis kodumaa" ja "Eesti pildis: Geograafilised pildisarjad koolidele".

Elulugu
pisi|Carl Sarapi kirjastuse reklaam ajalehes Vaba Eesti 08.07.1922, lk 11|vasakul
pisi|Johanna Triefeldt. Triefeldti äri sisevaade Rakveres Pikk tn 17. U 1930–1936. Foto-osakonna leti taga seisab Carl Sarap. Filminegatiiv, 6x6 cm. Fotomuuseum, TLM Fn 9801:7|vasakul
pisi|Carl Sarapi fotoraamat "Vana Narva", 1939
pisi|Fotograaf Carl Sarapi ja ettevõtte Joh. Triefeldt templid sama foto tagaküljel. 1938, 1940. Fotomuuseum, TLM F 9788:99|vasakulCarl Sarapi isa Juhan Sarap oli Vokas koolmeister ja hiljem Sompas mõisavalitseja ning pidas 1920. aastatel Rakveres raamatukauplust.Carl Sarapi isa Juhan (Johann) Sarapi ja tädi Mia (Marie) Saare Rakvere raamatukaupluste reklaamid ilmusid 1922-1928 ajakirjas “Odamees”. Aastatel 1922-1924 asus Joh. Sarapi raamatukauplus Rakveres aadressil Pikk 11, aastal 1925 aadressil Pikk 13), 1926. aastal võttis ettevõtte juhtimise järk-järgult üle Mia Saar (1927. aastal esinevad ettevõtte reklaamis korraga mõlemad nimed) ja koliti aadressile Pikk 17 (kiriku kõrvale); Odamees nr 1, 1922, lk 20; Odamees nr 6, 1925, lk 152; Revaler Bote, 18.05.1927, lk 10; Odamees nr 3, 1928, lk 96; Odamees nr 4, 1928, lk 122; M. Saare raamatu- ja kirjutusmaterjalide kaupluse registreerimise toimik. 1926. Kaubandus-Tööstuskoda. ERA.891.2.5814 Juhan Sarpil oli talu Martsa külas.

Carl Sarapi õpingud Tartu Ülikoolis katkestas Esimene maailmasõda. Sõja lõpupoole õnnestus tal suurem rahasumma teenida, millega rajas Tartusse ettevõtte "Odamees - Carl Sarap". Lisaks kirjastamisele ja raamatukauplusele oli tal ka mänguasjadetööstus. Sarapi kirjastus ostis üles ja andis välja endise Siuru rühmituse liikmete teoseid, muud ilu- ja aimekirjandust, tõlketeoseid ning kalendreid. 

Aastal 1919 ja 1922–1927 andis Sarapi kirjastus välja kirjandus-, kunsti- ja teadusajakirja Odamees. 1919. aastal oli ajakirja tegevtoimetaja Friedebert Tuglas ja ajakirja ilmus viis numbrit. 1919. aastal anti lühikest aega välja ka nädalalehte Odamees. Tegevtoimetaja oli August Alle ja ilmus kümme numbrit. Pärast ajakirja omaniku vahetust töötas Sarap Odamehe ajakirja peatoimetajana aastatel 1928–1929. Sarapi kirjastus- ja raamatuäri raskustesse sattumise järel maksid tekkinud võlgu kinni käendajad – sugulased, tuttavad ja sõbrad. Carl Sarap kuulutati 1929. aastal maksejõuetuks.Riigi Teataja lisa nr 69 - 03.09.1929, lk 1864; Päewaleht, nr. 244, 10. september 1929, lk 9 Sarapil oli elukaaslane Maari, kellega neil oli lapsed.

Carl Sarap kolis tagasi Rakverre, kus koos endise Toila kooliõpetajast uue elukaaslase Johanna Triefeldtiga (1899–1968) pidas alates 1929. aastast J. Triefeldti ärinime all raamatukauplust,Johanna Triefeldt'i raamatu- ja kirjutusmaterjalide kaupluse registreerimise toimik. 1929-1938. Kaubandus-Tööstuskoda. Rahvusarhiiv, ERA.891.2.12154 kus Sarapi vedada oli fotoosakondCarl Sarapi avaldus Rakvere Tööoskusametile fotograafia tööala eksami õiendamiseks, 25.04.1936. Rakvere tööoskusamet, Carl Sarapi fotograafia ala kutsetaotleja toimik. 1936-1941. Rahvusarhiiv, ERA.4248.1.1659. leht 11 ja ta pühendus fotograafiale. 

Alates 1934. aastastCarl Sarapi kiri Riigiparkide Valitsusele. 31.03.1936. Rahvusarhiiv, ERA 983.1.46, leht 1 hakkas Sarap süsteemselt pildistama Eesti kohavaateid, loodust, loomi, külasid, linnu. Ta rändas fotoaparaadiga läbi kogu Eesti, võttes ette pikki jalgsi- ja automatku. Pseudonüümi J. Triefeldt (Joh. Triefeldt) all ilmus Carl Sarapilt palju fotopostkaarte ja ka postkaartide sari "Kaunis kodumaa" (1936–1940). 1934. aastal ilmus Carl Sarapi Narva Rahu tänavat kujutav foto Eesti Entsüklopeedias mõiste "fotokunst" ühe illustratsioonina.Eesti Entsüklopeedia. III, Ferda-Jaanus. Peatoimetaja: R. Kleis, toimetajad: P. Treiberg, J. V. Veski. Tartu, 1934, tahvel IV, lk 151 

1936. aastal Narva ehitusajalugu kajastavas fotodega illustreeritud monograafias ilmus ka Carl Sarapi fotosid.Sten Karling. “Narva. Eine baugeschichtliche Untersuchung”. Tartu, 1936 Pariisi 1937. aasta maailmanäitusel sai ta kuldmedali. 1937. aastal kolis Triefeldti äri aadressile Lai tänav 17 (tänapäeval Lai tänav 7). 1939. aastal andis kirjastus-osaühing "Kultuurkoondis" Tallinnas välja Carl Sarapi koostatud fotoraamatu "Vana Narva", mille sisuks Carl Sarapi tehtud fotod Narva vanalinnast ja ajalooline ülevaade Narva linnaarhivaarilt magister Arnold Soomilt.

14. juunil 1941 sattus Sarap Voka külas Virumaal NKVD arreteerijate kätte piiritsoonis kaasas olnud fotoaparaadi tõttu. Koos teiste Tallinna eeluurimisvangla vahialustega "evakueeriti" ta 4. juulil 1941 enne Saksa vägede tulekut Venemaale Molotovi oblastisse, kus ta suri Solikamski vangilaagris 5. novembril 1942.ENSV Riikliku Julgeoleku Komitee Carl Sarapi uurimistoimik: SARAP Karl Ivan (1893). Rahvusarhiiv, ERAF.130SM.1.10292ENSV Riikliku Julgeoleku Komitee Carl Sarapi uurimistoimik: SARAP Karl Ivan (1893). Rahvusarhiiv, ERAF.130SM.1.10292, leht 57

 Valik fotosid ja fotomontaaže 

 Carl Sarapi fotopostkaartide sarjad 
pisi|Carl Sarap. “Sügis”. Rakvere, Fotopostkaart “Kaunis kodumaa” nr 123, väljaandja: J. Triefeldt, Rakvere, 1939.|vasakul|220x220px
 "Kaunis kodumaa" (1936–1940) 

Carl Sarapi pildistustest valmisid sarja "Kaunis kodumaa" fotopostkaardid aastatel 1936–1940. Väljaandjaks Triefeldti äri Rakveres. Pildistustöid sarja väljaandmiseks alustas Sarap hiljemalt 1934. aastalCarl Sarapi kiri Riigiparkide valitsusele. 31.03.1936. Rahvusarhiiv, ERA.983.1.46, leht 1. Postkaartide tagaküljele trükiti foto pealkiri (enamasti kohanimi), väljaandja nimi, väljaandmise aasta ja sarja järjenumber vahemikus 001–2050. Teadaolevalt jõuti sarja raames välja anda ligi 600 erinevat fotopostkaarti.

pisi|Carl Sarapi pildistatud ja J. Triefeldti äris välja antud pildisarja "Eesti pildis: geograafilised pildisarjad koolidele" I osa ümbrispaber, 1939
 "Eesti pildis: Geograafilised pildisarjad koolidele" (1939) 

1939. aastal hakkas Triefeldti äri välja andma koolidele õppevahendiks mõeldud Carl Sarapi pildistustega fotokomplektide sarja “Eesti pildis: geograafilised pildisarjad koolidele“. Ühele kindlale Eesti piirkonnale pühendatud pildikomplekti kuulus paberist ümbriskaas ja 10 erinevat fotot tagaküljele trükitud teabega pildil kujutatu kohta. Pildisarjale tegid kaastööd geograaf August Tammekann ja ajaloolane Arnold Soom. Välja jõuti anda 9 fotokomplekti (kõik ilmusid 1939).

 Viited 

 Kirjandus 
 "Eesti pildis. Fotograaf Carl Sarap". Koostaja: Merilis Roosalu. Artiklid: Merilis Roosalu, Tiina Abel, Kati Sarapik. Fotomuuseum, Tallinn, 2022.
 Merilis Roosalu. 12 000 säilinud hetke ajaloolisest Eestist. – KesKus.ee, 13. oktoober 2022
 Artur Adson. 2007. "Siuru-raamat", lk 167–170.
 Vilve Asmer, 2008. Kirjastaja ja piltnik Carl Sarap. Carl Sarapi kaheksa kirja Friedebert Tuglasele. Ajalookultuuri ajakiri Tuna, nr 4, lk 109–118.
 Jüri Tõnisson. Kirjastaja ja fotokunstnik Carl Sarap – Kultuur ja Elu Nr. 1/2011. Lk 19–21
 Carl Sarap, Peeter Tooming. Virumaa fotokillud 1936-1995. Kirjastaja: Sirje Tooming. 1999
 Fotoalbumite sari "55 aastat hiljem", erinevad Eesti maakonnad, kokku 9 väljaannet, sisuks Carl Sarapi ja Peeter Toominga fotod. Koostaja: Peeter Tooming. Erinevad kirjastajad, 1993–1997. Vt. Ester
 Anton Weiss-Wendt. Must-valge linn. Vana-Narva fotoajalugu. Tallinn, 1997. Lk 13-14, 156–207
 Villem Raam. Ümbrikuta kiri Peeter Toomingale. – Kultuur ja Elu 1988, nr. 2, lk 44 (Villem Raami mälestused Carl Sarapist)
 Kati Sarapik, 2022. Fotograaf Carl Sarapi fotopostkaardi-sarjad "Kaunis kodumaa" ja "Eesti pildis: geograafilised pildisarjad koolidele": uurimus Juri Lotmani kultuurimälu teooria põhjal

 Allikaid 

 Carl Sarapi märkmik pildistamiskäikudest 1931-1934. Virumaa Muuseumid RM 4664 Ar1 579:29 https://www.muis.ee/museaalview/3056594
 Johanna Triefeldti kalender-märkmik ülestähendustega suvistest fotoreisidest Carl Sarapiga 1938. aastal. Virumaa Muuseumid RM 7211:1 Ar1 https://www.muis.ee/museaalview/4472825 
 ENSV Riikliku Julgeoleku Komitee Carl Sarapi uurimistoimik: SARAP Karl Ivan (1893). 1941-1989. Rahvusarhiiv, ERAF.130SM.1.10292

Kategooria:Eesti fotograafid
Kategooria:Eesti ettevõtjad
Kategooria:Eesti kirjastajad
Kategooria:Raamatukaubandus
Kategooria:Eesti toimetajad
Kategooria:Eesti represseeritud isikud
Kategooria:Sündinud 1892
Kategooria:Surnud 1942